als_Latn dik_Latn sna_Latn
Dritero Agolli
Biografia:
Dritëro Agolli lindi në Menkulas të Devollit me 13 tetor 1931. Pasi mori mësimet e para në vendlindje, vazhdoi gjìmnazin e Gjirokastrës, një shkollë me mjaft traditë. Studimet e larta për letërsi i mbaroi në Petërburg. Ka punuar shumë kohë gazetar në gazetën e përditshme “Zëri i popullit”, dhe për shumë vjet ka qenë Kryetar i Lidhjes së Shkrimtarëve dhe Artistëve të Shqipërisë. Për tridhjetë vjet me radhë Dritëro Agolli u zgjodh deputet. Krijimtaria e tij letrare është mjaft e pasur në gjini e lloje të ndryshme: poezi, poema, tregime, novela, romane, drama, skenarë filmash etj. Është fitues i disa çmimeve dhe i nderimeve të tjera. Disa prej veprave më të rëndësishme të tij janë përkthyer në Perëndim e në Lindje. Dritëro Agolli hyri që në fillim në letërsinë shqiptare (vitet’60) si një protagonist i saj, duke i ndryshuar përmasën e së ardhmes. Në veprën e Agollit e pa veten si protagonist bujku dhe bariu, fshatari dhe studenti, malësori dhe fusharaku. Agolli i bë poeti i tokës dhe i dashurisë për të, shkrimtari i filozofisë dhe i dhimbjes njerëzore. Vepra letrare e Dritëro Agollit krijoi traditën e re të letërsisë shqiptare. Ajo na bën të ndihemi me dinjitet përballë botës së madhe. Shkrimtar i madh i një “gjuhe të vogël”, ai është po aq i dashur prej lexuesve bashkëkombas, sa dhe në metropolet e kulturës botërore. Dritëro Agolli dhe brezi i tij letrar (vitet ’60) nuk u paraqitën me ndonjë poetikë të re, sido që u diskutua mjaft edhe për rimën dhe ritmin, për vargun e lirë dhe vargun e rregullt, për “rreptësinë” e poezisë. Më shumë përvoja e tij krijuese, se traktatet teorike, bëri që të ndryshohej rrënjësisht tradita e vjershërimit shqip. Dritëro Agolli u shfaq në letërsi si një autor me kërkesa të larta për poezinë. Ai synoi një poezi më të përveçme, me më shumë individualitet. Agolli krijoi poezinë e “un-it”, përkundër poezisë së “ne-ve”, që shkruhej “për të bashkuar masat”.
Agolli krijoi një model të ri vjershërimi në problematikë dhe në mjeshtërinë letrare, gërshetoi natyrshëm vlerat tradizionale të poezisë me mënyra të reja të shprehjes poetike. Thjeshtësia e komunikimit, mesazhet universale dhe shprehja e hapur e ndjeshmërisë janë shtyllat e forta ku mbështetet poezia e tij.
Në prozën e tij Agolli solli risi lo vetëm në strukturën narrative, por dhe në galerinë e personazheve të veta. Ata lanë sa të çuditshëm aq dhe të zakonshëm, sa tragjikë aq edhe komikë, sa të thjeshtë aq edhe madhështorë. Frazeologjia e pasur popullore dhe filosofia jetësore e bëjnë përgjithësisht tërë veprën letrare të Agollit sot për sot ndër më të lexuarën.
Poezitë e autorit:
[one_half]
- ANKIME
- BERBERI
- ELEGJI PER QENIN
- ENDERR E PRERE
- FTOHJA
- HESHTJA
- I PERNDJEKURI I DASHURISE
- KESAJ NATE ME HENE TE VJESHTES
- KETU S’DO JEM
- KOHË MË VONË
- KUR KTHEHESHA NGA DETI
- KUR NJË MËNGJES
- MALLI PER HERONJTE
- MJEGULLI I DASHURISË
- MOS DIL NË BALLKON
- MOS MA KUJTO
- NJE MENDIM VETETIMTHI
- NJE SHKREPESE
- NJERIU DHE KOHA
- PELEGRINI
- PULEBARDHA
- PYLLI QAN PER SORKADHEN
- SIKUR S’JETOJ NE VENDIN TIM
- SIRENA E LUMIT
- TË BËHEM PËLLUMB
- TRISHTIMI
- VDEKJA E NENES
- ZOTRIT
[/one_half]
Tituj të veprave:
- Në rrugë dolla, 1958
- Hapat e mia në asfalt, 1961
- Zhurma e erërave të dikurshme, 1964
- Shtigje malesh dhe trotuare, 1965
- Mesditë, 1968
- Nënë Shqipëri, poemë, 1974
- Fjala gdhend gurin, 1977
- Komisari Memo, roman, 1969
- Njeriu me top, roman, 1975
- Shkëlqimi dhe rënia e shokut Zylo, roman 1973
- Trëndafili në gotë, roman, 1980
- Fytyra e dytë, dramë
- Mosha e bardhë, dramë
- Udhëtoj i menduar, 1985
- Njeriu i mirë, tregime
- Kalorësi lakuriq, roman
2 Responses to Dritero Agolli
-
shum shum shum me kan pelquer
te pergezoj bile bile 2-3 5-qe i kom marr veq un qata
te falenderoj shum shum
-
shm
run_Latn lij_Latn als_Latn als_Latn als_Latn als_Latn eng_Latn pag_Latn vec_Latn als_Latn por_Latn als_Latn als_Latn als_Latn als_Latn als_Latn als_Latn als_Latn als_Latn mlt_Latn als_Latn als_Latn als_Latn als_Latn als_Latn als_Latn lmo_Latn smo_Latn quy_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn deu_Latn eng_Latn lim_Latn als_Latn dik_Latn als_Latn als_Latn als_Latn als_Latn bam_Latn eng_Latn unk als_Latn bos_Latn als_Latn unk als_Latn